# காற்பந்தாட்டம்

## தற்போதைய நெறிமுறைகள் மற்றும் குடும்பங்கள்

### நவீன நெறிமுறைகளின் தொடக்கம்

#### வட அமெரிக்கக் கால்பந்து நெறிமுறைகள்

19 ஆம் நூற்றாண்டின் ஆரம்பத்தில் இது பிரிட்டனில் நிகழ்ந்த போது, வட அமெரிக்க பள்ளிகளும் பல்கலைக்கழகங்களும் மாணவர்களிடையே அணிகளை உண்டாக்கி தங்கள் சொந்த உள்ளூர் விளையாட்டுகளை விளையாடினர். நியூ ஹாம்ஷையரில் உள்ள டார்ட்மவுத் கல்லூரியில் மாணவர்கள் ஓல்டு டிவிசன் கால்பந்து என்றழைக்கப்பட்ட விளையாட்டை விளையாடினர், இது 1820களின் ஆரம்பத்தில் சங்கக் கால்பந்து நெறிமுறைகளின் வகையாக இருந்தது.  
கனடாவில் முதல் ரக்பி விளையாட்டு 1865 இல் மாண்ட்ரீல் நகரில் நடைபெற்றதாக பொதுவாகக் கூறப்படுகின்றது, அப்பொழுது பிரித்தானிய இராணுவ அதிகாரிகள் உள்ளூர் குடிமக்களுடன் விளையாடினர். அந்த விளையாட்டு சீராக வளர்ச்சியடைந்து, 1868 இல் மாண்ட்ரீல் கால்பந்து கிளப் உருவாக்கப்பட்டது, இது கனடாவில் முதலில் பதிவுசெய்யப்பட்ட கால்பந்து கிளப் ஆகும்.  
1869 இல், அமெரிக்காவில் FA நெறிமுறையை அடிப்படையாகக் கொண்ட விதிகளின் கீழ்,பிரின்ஸ்டன் மற்றும் ரட்ஜர்ஸ் இடையே முதல் போட்டி விளையாடப்பட்டது. இது முதல் U.S. கல்லூரிகளுக்கிடையே விளையாடப்படும் விளையாட்டு என்ற ரீதியில் கல்லூரிக் கால்பந்து பெரும்பாலும் கருதப்படுகின்றது (இருந்த போதிலும் அமெரிக்க கால்பந்தின் இறுதிவடிவம் ரக்பியிலிருந்து வந்ததே தவிர, சங்கக் கால்பந்திலிருந்து இல்லை).  
நவீன அமெரிக்க கால்பந்து வளர்ந்து 1874 இல் மாண்ட்ரீலின் மெக்கில் பல்கலைக்கழகம் மற்றும் ஹார்வர்டு பல்கலைக்கழகம் இடையேயான போட்டியாக வெளிப்பட்டது. அந்த நேரத்தில், ஹார்வர்டு மாணவர்கள் போஸ்டன் கேம் விளையாடியதாக அறியப்பட்டது— இது ஒரு *ஓட்ட* நெறிமுறையாகும் — இது FA-அடிப்படையான *கிக்கிங்* விளையாட்டுகள் போல் அல்லாமல் U.S. பல்கலைக்கழங்களால் விரும்பப்பட்டன. இது ஹார்வர்டு பல்கலைக்கழகம் மெக்கில் பல்கலைக்கழகத்தால் விளையாடப்பட்ட ரக்பி அடிப்படையிலான விளையாட்டை எளிதில் ஏற்றுக்கொள்ளச் செய்தது, மேலும் அந்த இரண்டு அணிகளும் தங்களுக்கிடையே அவர்களது விதிகளை மாற்றியமைத்துக்கொண்டன. இருப்பினும் சில ஆண்டுகளில், ஹார்வர்ட் மெக்கில்லின் ரக்பி விதிகளையும் ஏற்றுக்கொண்டது மேலும் பிற U.S. பல்கலைக்கழக அணிகளையும் அதே போன்று ஏற்கச் செய்தது. 1876 இல் மசுசோயட் கன்வென்ஷன் எனுமிடத்தில் இந்த பல்கலைக்கழகங்கள் பெரும்பாலான ரக்பி கால்பந்து யூனியன் விதிகளை சில மாறுபாடுகளுடன் ஏற்றுக்கொள்வதாக ஒத்துக்கொள்ளப்பட்டது. பிரின்ஸ்டன், ரட்ஜர்ஸ் மற்றும் பிற பல்கலைகழகங்கள் ஹார்வர்ட் மற்றும் அதன் போட்டியாளர்களின் ரக்பி அடிப்படையிலான விதிகளுக்கு தாவும் முன்பு சில ஆண்டுகள் சாக்கர் அடிப்படையிலான விதிகளைப் பயன்படுத்தி போட்டியில் பங்குபெறுவதைத் தொடர்ந்தனர். U.S. கல்லூரிகள் இருபதாம் நூற்றாண்டின் ஆரம்பம் வரையில் பொதுவாக சாக்கர் விளையாட்டுக்குத் திரும்பவில்லை.  
1880 இல், யேல்லின் பயிற்சியாளர் வால்டர் கேம்ப், அமெரிக்க விளையாட்டில் பல முக்கிய மாற்றங்களை ஏற்படுத்தத் திட்டமிட்டார். ரக்பி கால்பந்து விளையாட்டுகளை அடிப்படையாகக் கொண்ட அமெரிக்க கால்பந்தை, அதிலிருந்து வேறுபடுத்தும் கேம்ப்ஸின் இரண்டு மிக முக்கிய விதி கண்டுபிடிப்புகள், *ஸ்கிரிம்மேஜ்* மற்றும் *டவுன்-அண்ட்-டிஸ்டன்ஸ்* விதிகள் ஆகியவை.  
ஸ்கிரிம்மேஜ் என்பது பந்தை தரையிலிருந்து மற்றொரு வீரரின் கைக்கு வழங்கும் தொடக்கச் செயல்பாட்டின் வழக்கத்தைக் குறிக்கின்றது. கேம்ப்ஸின் அசல் விதியானது இதை காலைக் கொண்டு மட்டுமே வழங்க அனுமதிக்கின்றது; இந்த விதியானது விரைவில் கையைக் கொண்டு பந்தை மாற்ற அனுமதி வழங்குமாறு மாற்றப்பட்டது. இந்த விதியானது இரண்டு அணிகளை ஒன்றிலிருந்து மற்றொன்றைத் தனியாகப் பிரிக்கும் தனிப்பட்ட ஸ்கிரிம்மேஜ் வரிசையாகவும் விரிவுபடுத்தப்பட்டது. ஒரு வீரர் தடுக்கப்படும் போது, அவர் வெளியேற்றப்பட்டு, விளையாட்டு நிறுத்துப்படுகின்றது. அணிகள் ஒவ்வொரு அணியின் ஸ்கிரிம்மேஜ் வரிசையில் மறுபடியும் நிற்கின்றன. பந்து வழங்கப்பட்ட பின்னர் விளையாட்டு தொடர்கின்றது. குறிப்பிட்ட தூரத்தை அடைய அணிகளுக்கு வரம்பிடப்பட்ட வெளியேற்றங்களை அளிக்கப்படுகின்றது (எப்போதும்கெஜங்களிலேயே அளவிடப்படுகின்றன). அமெரிக்க கால்பந்தில், பந்தின் உரிமை மாறிய பின்னர் பந்தை பத்து கெஜங்கள் முன்நகர்த்த அணிகளுக்கு நான்கு வெளியேற்றங்கள் அளிக்கப்படுகின்றது. கனடிய கால்பந்தில், பத்து கெஜம்கள் முன்நகர்த்த அணிகள் மூன்று வெளியேற்றங்களைக் கொள்ள அனுமதிக்கப்படுகின்றன. இந்த விதிகள் வட அமெரிக்க நெறிமுறைகள் மற்றும் ரக்பி நெறிமுறைகள் ஆகியவற்றின் இடையேயான அடிப்படை வேறுபாட்டை உருவாக்கின. ரக்பி இன்னமும் அடிப்படையில் தொடர்ச்சியான செயல்பாட்டு விளையாட்டு, வட அமெரிக்க நெறிமுறைகள் வேறுபட்ட ஓட்ட"விளையாட்டுகளை" அடிப்படையாகக் கொண்டு அமைக்கப்பட்டவை, அது "ஸ்கிரிம்மேஜ்" வழங்கலில் தொடங்கி டவுன் "வெளியேற்றத்தில்" முடிவடைகிறது.  
அமெரிக்க கால்பந்தானது அதன் ஆரம்ப காலங்களில் அதிகப்படியான வன்முறை விளையாட்டாக இருந்தது, பல இறப்புகளையும் மேலும் ஒவ்வொரு ஆண்டும் வாழ்க்கையை மாற்றும் காயங்களினாலும் பாதிக்கப்பட்டிருந்தது. வன்முறையானது மிகவும் கடுமையாக இருந்ததால், 1905 இல் அதிபர் தியோடர் ரூஸ்வெல்ட் வன்முறை குறைய விதிகளை மாற்றியமைக்காவிட்டால் விளையாட்டை தடைசெய்வதாக அச்சுறுத்தினார். பல விதிகள் அந்த ஆண்டு மாற்றப்பட்டன, ஆனால் பார்வேர்டு பாஸ் சட்டத்தின் அறிமுகம் மிகவும் நீடித்திருந்தது, இது 1880களில் கேம்ப்ஸின் விதி மாற்றங்கள் விளையாட்டின் இயல்பை அடிப்படையில் மாற்றியதுபோல் இருந்தது. இது பந்தை முன்னோக்கி வீசுதல் சட்டமான போது, பந்தை முன்னகர்த்த முழுமையான புதிதாக வெளிப்பட்ட முறையானது. அதன் விளைவாக, அணிக்குத் தேவைப்படும் வேறுபட்ட தனித்திறமைகளில் வேறுபட்ட பொறுப்புகளில் வீரர்கள் அவர்களது பங்களிப்பில் மிகவும் சிறந்தவர்களாக மாறினர். எனவே, பல வீரர்கள் முக்கியமாக பந்தைக் கொண்டு ஓடுதலில் (ரன்னிங் பேக்) ஈடுபட்டனர், அவ்வேளையில் பிறர் எறிதலில் (குவாட்டர்பேக்), பிடித்தலில் (வைடு ரிசீவர்), அல்லது தடுத்தலில் (தாக்குதல் வரிசை) சிறந்து விளங்கினர். 1940கள் மற்றும் 1950களில் தடையற்ற ஈடுவைத்தல் விதிகளின் வருகையைக் கொண்டு, அணிகள் மிகவும் தனித்தன்மையை முன்னிறுத்தும் தனித்தனியான தாக்குதல் மற்றும் தற்காப்பு "வீரர் குழுக்களை" அமர்த்த முடிந்தது.  
ஆண்டுகள் செல்லச்செல்ல கனடிய கால்பந்தானது அமெரிக்க கால்பந்தில் ஏற்பட்ட மேம்பாடுகளை எடுத்துக்கொண்டது, ஆனாலும் பல தனித்தன்மைகளை தொடர்ந்து வைத்துக் கொண்டது. கனடிய கால்பந்து பல ஆண்டுகள் அதிகாரப்பூர்வமாக ரக்பியில் இருந்து வேறுபடுத்திக் காட்டிக்கொள்ளாமலி ருப்பது அவற்றில் ஒன்று. எடுத்துக்காட்டாக, 1884 இல் நிறுவப்பட்ட **கனடிய ரக்பி கால்பந்து யூனியன்** , ரக்பி யூனியன் அமைப்பிற்குப் பதிலாக கனடியன் கால்பந்து லீக்கிற்கு முன்னோடியாக இருந்தது. (கனடிய ரக்பி யூனியன், இன்று ரக்பி கனடா என்று அறியப்படுகிறது, இது 1965 வரை உருவாக்கப்படவில்லை.) அமெரிக்க கால்பந்தானது பெரும்பாலும் 1880களில் "ரக்பி" எனவும் விவரிக்கப்பட்டது.